izzako/sundanese-pixelgpt huggingface dataset:
Mangsa ngadegna karajaan Galuh Kertabumi mangrupa mangsa mekarkeun agama Islam ti Cirebon jeung Sumedang ka wilayah Galuh, ku kituna ku ayana tali kakulawargaan jeung kasadaran kana pangaruh Islam sarta hangkeutna da'wah-da'wah ulama Islam, ahirna Prabu Haurkuning teu ngalakukeun perlawanan
Pundén nurutkeun harti basa nyaéta naon-naon anu dipuja
Pundén di Situs Gunung Susuru gemblengna aya 17 tingkatan téras
Ieu hal dibuktikeun ku tim panalungtik anu tingkatan atawa téras balay batu ti suku Gunung Susuru, boh ti walungan Cileueur atawa ti walungan Cimuntur
Situs Gunung Susuru diperkirakeun jadi pusat ritual pamujaan jaman baheula, dikuatkeun ku bukti titinggal mangrupa dolmén jeung ménhir
Aya 4 pundén anu masih susunanna masih kénéh sampurna, disebutna batu patapaan
Pundén Batu Patapaan 1
Pundén Batu Patapaan 1 ayana di antara lahan datar saméméh téras panghandapna pundén utama
Mangrupa struktur batu wangun pasagi ukuran 300 x 250 cm
Di jerona aya hiji "monolit" anu bagian beungeutna rélatip datar tapi teu némbongkeun ayana permukaan nu solid, katempo siga susunan sababaraha pecahan "(mosaik)"
Ukuran Batu Patapaan 1 nyaéta ±170 x 170 cm, kandelna 20–30 cm
Sajaba ti monolit anu jadi batu patapaan éta, aya ogé monolit séjén, dua di sisi BD, jeung hiji monolit leutik aya di sisi BL
Pundén Batu Patapaan 2
Pundén batu patapaan 2 aya dina kordinat 07°20'49,0" LS jeung 108°27'42,4" BT, 103 m dpl
Bagian ieu némbongkeun wangun bujursangkar kalayan panjang sisi téras panghandapna ±300 cm
Aya sababaraha batu dina lahan batu patapaan 2, batu anu panggedéna nyaéta batu datar (batu patapaan) anu aya di tengah-tengah téras pangluhurna
Batur datar éta, wangunna mirip bujursangkar kalayan panjang sisina ±150 cm, kandel pangluhurna tina taneuh ±60 cm, sarta panghandapna ±50 cm
Pundén Batu Patapaan 3
Pundén Batu Patapaan 3 aya dina kordinat 07°20'49,8" LS jeung 108°27'41,6" BT kalayan aya dina 103 m dpl
Wangunna pundén berundak kalayan séngkéd anu kacida déétna, nepi ka wangunna jiga lahan datar biasa, kalayan di luhurkeun jadi tilu tingkatan
Pundén ieu kawangun ku susunan bongkahan batuan beku andestik
Struktur batuan jeung séngkédna geus teu katingali pasagi
Struktur séngkéd anu panglengkepna kaciri dina téras handap, nyaéta tilu sisi (BL, TL, dan TGR), sisi TL ukuranna 950 cm, sisi BL nyésa 820 cm, jeung sisi TGR nyésa 780 cm
Dina juru TL jeung jeung BL (Kalér) aya hiji batu monolit diaméterna 130 cm
Pundén Batu Patapaan 4
Batu patapaan 4 dianggap aya sarkofagus (peti kubur batu), sabab nalika aya galian di handapna kapanggih aya batu panyangga
Bénténg kuno, posisina manjang ngaliwatan désa ti juru Cimuntur ka Cileueur panjangna kurang leuwih 2 kilo méter
Bénténg kuno éta dijieunna tina susunan batu anu jangkungna 1 meter, ngan hanjakal kiwari mah geus loba nu ancur
Batu-batuna loba digunakeun ku masarakat pikeun ngabangun imah, jeung sawaréhna deui dipaké ngaspal jalan
Anu nyésa kiwari kari pondasi jeung strukturna wungkul
Lokasi séjén anu teu éléh penting nyaéta makam Nyi Tanduran Sari (selir Prabu Di Muntur)
Di ieu tempat paling loba kapanggih rupa-rupa keramik jeung garabah makamna teu jauh ti tempat mukim penduduk jeung pasar kuno
Sedengkeun makam Prabu Di Muntur lokasina kira-kira 2 km ti Gunung Susuru
Di situs Gunung Susuru aya 5 guha, tapi anu kakara ditalungktik kakara tilu guha
Dumasar kana kaayaan pisikna guha éta mangrupa jieunan ("artficial cavas") anu diwangun di sisi jurang kalayan kamiringan 75 darajat
Guha-guha éta téh dingaranan Guha Kamuning, Guha Macan 1 jeung Guha Macan 2
Di lokasi éta guha, masarakat satempat kungsi manggihan bubuk keramik, huntu "bovidae" (munding purba), huntu "sus" (babi), tulang jeung gugusi manusa
Tilu guha éta dianggap salaku Benda Cagar Budaya BCB teu gerak
Anu paling narik perhatian nyaéta ku ayana béja kapanggihna hiji bokor emas dina salah sahji guha Ieu hal tangtuna, mancing warga séjénna pikeun datang ka éta tempat néangan barang-barang anu patali jeung harta karun
Teu katinggaleun ogé carita-carita mistisna anu jadi sabiwir hiji, di antarana ngeunaan sora maung nu sok kadéngé di sabudeureun Guha Macan 1 jeung Guha Macan 2
Leuwih ti kitu, nurutkeun kuncén Situs Gunung Susuru, tina éta guha téh loba ogé masarakat nu manggihan perhiasan dina wangun batu-batu anu éndah
Sedengkeun pamanggih séjénna lolobana mah barang anu dijieun tina taneuh, batu, beusi, piring jeung poci poslén
Sésa-sésa anu kapanggih sarta masih kénéh disimpen di antarana aya fosil tulang jeung huntu jalma, kampak batu, dua batu silinder, lulumpang batu, batu korsi, batu peluru, jeung 3 keris
Tradisi merlawu nyaéta tradisi anu geus lumangsung ti taun 1535 M, sakaligus salaku warisan tina budaya masarakat kerajaan Galuh Kertabumi anu masih tetep dimumulé nepi ka kiwari
Tradisi merlawu biasana dieusi ku kagiatan ngarekés, medar sajarah jeung ngayakeun susuguh
Tradisi merlawu biasana dilaksanakeun poé Senén atawa Kemis pamungkas dina bulan Rewah anu dipingpin langsung ku kuncénna
Ieu kagiatan téh mangrupa wangun rasa sukur kana hasil panén masarakat
Dina kagiatan upacara merlawuh dilaksanakeun ogé kagiatan meresihan batu-batu pundén
Réngsé prosési upacara adat, dituluykeun kana kagiatan pintonan seni budaya, pikeun hiburan masarakat
Sajaba ti masarakat, para tokoh masarakat ogé sok milu ngareuah-reuah acara, di antarana Kapala Dinas Pariwisata dan Ekonomi Kréatip Kabupatén Ciamis, Kapolsék Cijeungjing, Danramil Cijeungjing, Camat Cijeungjing, Kapala Désa Kertabumi, Tokoh Masarakat, jeung budayawan tatar Galuh
Daya Tarik Situs
Sajaba ti miboga daya tarik salaku tempat anu nyimpen rupa-rupa titinggal kabudayaan jaman baheula, situs Gunung Susuru ogé mangrupa tempat objék wisata sajarah anu kaéndahanna matak ngirut, boh keur wisatawan lokal atawa wisatawan asing
Obyék wisata Situs Gunung Susuru cocok pikeun ngeusi libur panjang atawa libur nasional séjénna
Anapon pasilitas anu disadiakeun di antarana, lahan parkir, MCK, mushola, jeung sajabana
Mangsa usum halodo, walungan Cimuntur jeung Cileueur ngirut pisan pikeun dipapayan batu-batuna nu lalémpar baradag, nepi ka bisa jelas ka lebah sumur batu, sarta Curug Kamuning bisa diteuteup ti lebah sisi walungan
Taman bunga nusantara mangrupa taman display munggaran di Indonesia nu miboga ratusan varietas sagala rupa jenis kembang nu di koleksi ti dalam negri dan mancanegara
Ciletuh Palabuhan Ratu Geopark nyaéta salahsahiji konsép menejemén pangelolaan kawasan rupa-rupa anéka ragam géologi,hayati, jeung budaya, ngaliwatan prinsip konservasi,edukasi, jeung pangwangunan di 8 kacamatan di Sukabumi,Jawa Barat
Dina taun 2015, UNESCO geus netepkeun geopark Ciletuh jadi geopark nasional
Pamaréntah Jawa Barat
Jariji (;) nyaéta ramo kaopat dina leungeun manusa, diitung ti jempol (ramo kahiji) atawa "proksimal", atawa ramo kadua diitung ti cingir atawa "ulnar"; nyelap di antara jajangkung jeung cingir
Dina basa Latin disebut "digitus medicinalis" ("ramo pangubaran"), "digitus annularis" ("ramo cingcin"), "digitus quartus" ("jari kaopat"), atawa "digitus IV" sakumaha dipaké dina anatomi
Aya nu ngarujuk minangka "ramo katiga" mun teu jempol teu diitung jeung nyebut curuk téh minangka "ramo kahiji"
Ceuk László A. Magyar, ngaran-ngaran "jariji" dina rupa-rupa basa téh ngagambarkeun ageman kuna yén éta ramo téh miwatek "magikal" atawa mibanda pangaruh goib
Lantaran dingaranan nu patali jeung "magic", atawa "cingcin"
Malah mah disebut ogé "taya ngaranan" kayaning dina basa Tionghoa: 无名指, "ramo taya ngaranan"), baha Sanskreta ""Anamika" atawa basa Finlandia "Nimetön" nu hartina "nu taya ngaranan")
Saméméh élmu kadokteran manggihan fungsi sistim parédaran darah, jalma percaya yéh hiji véna nepungkeun jariji di leungeun kénca kana jantung
Ku lantaran ieu hubungan leungeun-jantung, éta véna dibéré ngaran déskriptif véna amoris, kecap Latin pikeun "véna cinta"
Dumasar ieu ngaran, para "ahli" dina étikét pakawinan di zaman kuna nu sarua nuliskeun yén geus sakuduna cingcin kawin téh dipasangkeun kana ieu ramo
Ku masangkeun cingcin kana jariji leungeun kénca, tandaning papasangan pangantén téh ngébréhkeun katrésnana
Curuk (, "forefinger", "pointer finger", atawa "trigger finger"; basa Latin: "digitus secundus", "digitus II"), nyaéta ramo kadua na leungeun manusa diitung ti jempol
Nyelap di antara jempol (ramo kahiji) jeung jajangkung (ramo katiga)
Biasana curuk mah ramo nu pangjalingeur sarta mindeng digunakeun, sanajan ukuranna lain nu pangjangkungna, da leuwih péndék batan jajangkung, jeung di sawatara jalma mah sok aya nu leuwih péndék batan jariji – tempo babandingan ramo
Ari nunjuk ku curuk téh bisa dimaksudkeun pikeun nuduhkeun hiji banda atawa jalma
Nunjuk ka arah hiji jalma ku curuk téh dianggap kasar atawa teu sopan di sawatara budaya mah
Rajawali nyaéta manuk anu asup kana "sub ordo buteonina", umurna bisa nepi kana 70 taun
Kaldéra nyaéta kawah vulkanik atawa kepundan gunung berapi anu kacida gedé jeung lega anu kawangun akibat runtuhna bagéan puncak gunung berapi sarta runtuhna babatuan panahan ka jero dapur magma
Sacara basa, kaldéra asalna tina basa Spanyol anu hartina katél
Dina hal ieu, wangun kaldéra disaruakeun jeung wangun katél anu cekung siga wadah
Diaméter atawa garis tengah kaldéra bisa mangpuluh-puluh garis tengah tina rata-rata kawah gunung api biasa
Numutkeun ahli élmu bumi Arthur L. Bloom, panjang diaméter hiji kaldéra minimal 1,6 kilométer
Misalna Krakatau garis tengahna 7 km, Tengger 8 km, Ijén 11 km, Iyang 17 km, jeung kaldéra anu panglegana nyaéta Aso di Jepang anu legana 25 km
Ngaran kaldéra mimiti dipaké keur hiji liang anu kacida gedéna di kapuloan Kanari anu diaméterna kurang leuwih 5 km sarta dikurilingan ku cadas-cadas anu jangkungna 900 méter
Dina taun 1815, hiji ahli géologi Jérman Leopold van Bunch ngadatangan kaldéra Las Cañadas ti Teide di Tenerife, jeung kaldéra de Taburiente di La Palma, duanana aya di Kapuloan Canaria
Waktu catetanana dipublikasikeun, manéhna ngawanohkeun istilah "caldera" kana kosakecap géologi
Kawangunna kaldéra mangrupa hiji jejer dina kajian gunung api, vulkanologi
Kawangunna kaldéra di gunung api mangrupa ciri yén éta gunung api geus kacida kolotna jeung aya dina tahap anu satuluyna di mana puncak gunung geus henteu basajan deui sakumaha mimitina nyaéta winangun aseupan (kerucut) atawa perisai
Kaldéra kawangun ku lantaran ayana letusan éksplosif gunung api jeung runtuhna batuan ka jero dapur magma anu geus kosong
Waktu hiji ruang magma anu gedé dikosongkeun ku letusan gunung api atawa akibat gerakan magma di handapeun permukaan, batuan panahan anu ngawangun dapur magma bagéan luhur bakal runtuh jeung ngawangun hiji kawah anu gedé
Crater Lake di Oregon jeung kaldéra-kaldéra lainna kawangun akibat ieu prosés
Hal ieu sakumaha anu disebutkeun ku Bemmelen c.s
yén lantaran letusan Perret nepi ka ngabalukarkeun ruangan kosong di jero gunung api jeung puncakna titeuleum nepi ka ngahasilkeun kawah anu lega anu disebut kaldera
Letusan dahsyat ngahasilkeun liang jeung ngaluarkeun lebu vulkanik anu kacida jangkungna, kalawan dibarengan ku material piroklastik ("pyroclastic flows")
Lantaran makin loba magma anu maksa ka luhur, bakal makin loba retakan batuan di sabudeureun puncak nepi ka nyababkeun runtuhna batuan panahan
Ledakan kaldéra ("explosive calderas") kawangun waktu magma dina jumlah anu kacida lobana tur ngandung loba silika jeung gas, maju ka luhur
Magma anu ngandung silika nu loba pisan miboga viskositas anu kacida gedéna anu ngamungkinkeun maranéhna nahan gelembung gas di handapeun tekenan anu kacida gedéna
Waktu magma naék ka luhur, aya pangurangan tekenan nepi ka ngabalukarkeun panyebaran gas anu lega
Gas anu kacida lobana bakal ngabalukarkeun ledakan gedé anu mawa magma jeung batuan sabudeureunana dina volume anu kacida gedéna
Ledakan gedé hiji gunung api biasa disebut minangka supervulkan (supervolcano)
Sedengkeun numutkeun sababaraha ahli lain saperti Escher, manéhna nétélakeun yén henteu mungkin nepi ka aya kakosongan dina jero sumber magma, tapi lantaran letusan Perret pipa kawah jadi lega anu nyababkeun morosotna dingding kawah jeung ngahasilkeun kaldéra.Sacara leuwih rinci prosés kawangunna kaldéra bisa dibagi jadi dua cara nyaéta kawangunna kaldéra lantaran érupsi gedé (érupsi éksplusif) jeung kawangunna kaldéra lantaran érupsi leutik (érupsi éfusif)
Kawangunna Kaldéra Lantaran Érupsi Gedé
Kawangunna kaldéra lantaran érupsi gedé miboga dua skénario nyaéta: Waktu Kaldéra Yellowstone meletus kurang leuwih 640.000 taun ka tukang anu ngaleupaskeun material kurang leuwih 1.000 km³ (luyu jeung ukuran "dense rock equivalent" (DRE), anu nutup sabagéan gedé Amérika Utara nepi ka 2 méter ku lebu jeung material vulkanik
Minangka babandingan waktu Gunung St. Helens bitu dina taun 1980 anu ngaleupaskeun kurang leuwih 1,2 km³ (DRE).Dampak ékologis tina bituna kaldéra bisa ditingali tina catetan bituna Dano Toba di Indonésia
Pangwangunan kaldéra lantaran letusan anu dipikanyaho, hususna kaldéra La Garita di Pagunungan San Juan Colorado, di mana 5.000 km³ Fish Canyon Tuff kaalungkeun dina hiji letusan hébat kurang leuwih 27,8 juta taun ka tukang
Dina sababaraha titik dina skala waktu géologis, aya kaldéra riolitik dina kelompok anu béda
Sésa-sésa éta kelompok bisa kapanggih di tempat-tempat pagunungan San Juan Colorado (bitu dina periode tersier) atawa Saint Francois Mountain Range (bitu salila Proterozoikum)
Kawangunna Kaldéra Lantaran Érupsi Leutik
Béda jeung magma gunung api anu ngandung loba silika, sababaraha gunung api miboga sipat anu basal
Hartina éta magma henteu miboga kandungan silika nu loba nepi ka gampang ngalir jeung henteu miboga tekenan anu gedé
Aliran magma anu tuluy tumuluy jeung cukup lancar nyababkeun ayana kakosongan di jero taneuh
Sarua jeung kajadian letusan, kakosongan ieu nyababkeun taneuh urug
Kawangunna kaldéra lantaran érupsi leutik kajadian sacara lalaunan jeung tanpa letusan
Hal ieu biasana disababkeun ku lantaran salian ti puncak kepundan, ékstruksi magma ogé aya ngaliwatan liang di léréng gunung
Lantaran ayana liang-liang alternatif magma ngabalukarkeun awak gunung henteu kuat jeung henteu mampu ngajaga kasaimbangan nepi ka gaya gravitasi bakal nyababkeun awak gunung ambles keur ngeusian rongga kosong anu aya di handapeunana
Daérah anu ambles éta anu tuluy jadi kaldéra
Gedé leutikna kaldéra anu kawangun biasana gumantung kana ukuran awak gunung anu ngalaman urug
Prosés kawangunna kaldéra ku ieu cara nyababkeun lini jeung lééhan lava anu kacida gedéna
Ieu prosés dipikawanoh ku sebutan kaldéra susutan lantaran prosésna lumangsung bertahap jeung henteu saékstrim pangwangunan kaldéra alatan letusan
Conto kaldéra susutan nyaéta Kaldéra Kilauea, Kaldéra Taburiente, jeung Kaldéra La Palma di pulo Canaria
Dina prosés ieu, kaldéra mangrupa hasil runtuhna permukaan akibat magma anu ngalir kaluar jeung ieu kaldéra henteu kaasup kana kawah vulkanik
Kaldéra Kilauea miboga kawah jero anu dipikawanoh minangka Halema‘uma‘u, anu umumna dieusi ku dano lava
Kaldera Taburiente jeung Caldereta, duanana aya di pulo La Palma (Kapuloan Canaria), mangrupa kaldéra anu kosong lantaran aliran walungan lava kurang leuwih 500.000 taun ka tukang
Conto lainna nyaéta kaldéra pulo Fernandina runtuh dina taun 1968 basa sabagéan tina dasar kaldéra turun 350 méter
Prosés kawangunna kaldéra dina gunung api nyababkeun parobahan anu signifikan kana wangun morfologi atawa topografi tina gunung api éta sorangan
Morfologi jeung topografi anyar kadang-kadang nyababkeun pamandangan peuting anu éndah jeung unik
Kaldéra gunung api bisa dieusian ku zat padet saperti keusik atawa zat cair
Kaldera nu aya di Bumi
Kaldera di Indonesia
Aya sababaraha gunung api di Indonésia anu miboga kaldéra diantarana: Salian ti éta gunung, kaldéra anu kasohor nyaéta Kaldéra Toba jeung Kaldéra Diéng
Salah sahiji anu kasohor pisan nyaéta kaldéra toba
Ieu kaldéra miboga panjang kurang leuwih 100 kilométer jeung lébarna 35 kilométer
Kawangun tina hasil ledakan anu kacida gedéna jeung mindeng disebut minangka "Toba Supervolcano"
Érupsi Toba mangrupa érupsi panggedéna anu aya di Bumi, kajadian kurang leuwih 74 rébu taun nu geus kaliwat
Éta kawah vulkanik kiwari jadi objék wisata anu kasohor nyaéta Dano Toba
Gunung Toba mangrupa super volcano atawa gunung aktif dina kategori anu kacida gedéna
Terahir bitu kurang leuwih 74.000 taun nu ka tukang, anu kiwari ngan saukur jadi hiji dano nyaéta Dano Toba, Sumatera Kalér, Indonésia nu mangrupa urut kaldéra panggedéna di dunya
Letusan anu dipikawanoh ku sebutan Youngest Toba Tuff (YTT) mangrupa letusan anu panggedéna nu ngawangun dano (kaldéra) siga kiwari
Ngaleupaskeun saeutikna 2.800 km kubik magma ka udara, letusan YTT jadi anu pangbadagna di Bumi dina dua juta taun terahir
Akibat letusan Toba henteu ngan saukur luncuran méga panas jeung lebu anu bahaya
Mamala panggedéna dina skala global tina letusan Toba nyaéta parobahan iklim
Dina taun 1939, géolog Belanda Van Bemmelen ngalaporkeun yén Dano Toba anu panjangna 100 km jeung lébarna 30 km dikurilingan ku batu apung titinggal tina bituna gunung
Lantaran éta, Van Bemmelen nyindekkeun yén Toba mangrupa hiji gunung api
Kadieunakeun, sababaraha panalungtik lain manggihan lebu rhyolit anu saumur jeung batuan Toba di Malaysia, nepi ka 3.000 km ka beulah kalér tepi ka India Tengah
Sababaraha ahli kalautan ogé ngalaporkeun geus manggihan tapak-tapak batuan Toba di Samudra Hindia jeung Teluk Bengal
Para panalungtik awal, Van Bemmelen ogé Aldiss &amp; Ghazali (1984) ngira-ngira yén Toba kacipta ngaliwatan hiji letusan anu kacida gedéna
Tapi panalungtik lain saperti Vestappen (1961), Yokoyama jeung Hehanusa (1981), jeung Nishimura (1984), boga pamadegan yén éta kaldéra kacipta ngaliwatan sababaraha kali bitu
Panalungtik anu leuwih anyar, Knight saparakanca (1986) jeung Chesner jeung Rose (1991) méré pamadegan anu leuwih rinci nyaéta kaldéra Toba kacipta ngaliwatan tilu letusan raksasa
Panalungtikan ngeunaan Toba nepi ka ayeuna masih kénéh dikeureuyeuh
Salah sahiji panalungtik Toba entragan panganyarna nyaéta Fauzi ti Indonésia, séismolog di Badan Météorologi jeung Géofisika
Sarjana Fisika ti Universitas Indonésia lulusan 1985 ieu meunang gelar PhD ti Renssealer Polytechnic Institute, New York, dina taun 1998 keur panalungtikanana ngeunaan Toba
Aya di Tilu Lémpéng Téktonik
Posisi Gunung Toba (ayeuna: Dano Toba) di Indonésia kaasup kana daérah nu rawan mamala
Ieu hal patali jeung posisi Indonésia anu aya di tengah-tengah tempat panggihna tilu lémpéng téktonik nyaéta Aurasia, Indo-Australia, jeung Lémpéng Pasifik
Kurang leuwih 80% ti wilayah Indonésia aya di lémpéng Aurasia anu ngawengku Sumatera, Jawa, Kalimantan, Sulawesi, jeung Banda
Lémpéng benua ieu hirup, lémpéng Indo-Australia misalna nubruk lémpéng Aurasia anu jauhna 7 cm per taun, atawa lémpéng Pasifik anu ngagésér sacara rélatif ka lémpéng Aurasia anu jauhna 11 cm per taun
Hal éta ngabalukarkeun ayana rangkéan gunung, kaasup gunung api Toba
Lamun aya tubrukan, lémpéng lautan anu ngandung lapisan sédimén nyulusup di handapeun lémpéng benua
Ieu prosés dingaranan subduksi
Gunung hasil subduksi salah sahijina Gunung Toba
Sanajan ayeuna wangunna geus henteu mangrupa gunung, sésa-sésa bituna masih katingali tepi ka ayeuna
Bagéan anu kaalungkeun akibat bituna éta gunung nepi ka 100 km x 30 km pasagi
Daérah anu nyésa tuluy ngawangun kaldéra
Di tengah-tengahna tuluy bijil pulo Samosir
Bituna Gunung Toba
Saméméhna Gunung Toba kungsi bitu tilu kali nyaéta: Ieu gunung kaasup kana Supervolcano lantaran Gunung Toba miboga kantong magma anu gedé lamun bitu kaldéra anu dihasilkeunana bakal gedé pisan
Volcano kaldérana ratusan méter sedengkeun supervolcano bisa puluhan kilométer
Anu matak ngirut nyaéta ayana anomali gravitasi di Toba
Numutkeun hukum gravitasi, antara hiji tempat jeung tempat lainna bakal miboga gaya tarik bumi anu sarua lamun miboga massa, ketinggian, jeung karélatifan anu sarua
Lamun aya matéri lain nu aya di dinya kalawan massa anu béda, bakal ngabalukarkeun gaya tarik anu béda
Lamun hiji gunung bitu bakal loba matéri anu kaluar, hartina masa jeung gaya tarikna bakal ngurangan
Tuluy bakal aya "up-lifting" (pangangkatan)
Hal ieu anu nyababkeun ayana Pulo Samosir
Magma anu aya di handap tuluy maksa ka luhur, lalaunan lantaran geus teu boga daya keur bitu
Ieu gerakan nyaluyukeun jeung normalna gravitasi
Hal ieu kajadian dina jangka waktu rcbuan taun
Ngan Samosir anu kaangkat lantara daérah éta anu panghampangna
Sedengkeun daérah lain mangrupa dingding kaldéra
Gunung Tambora lokasina aya di Pulo Sumbawa, Nusa Tenggara Barat, pernahna dina 8°25' LS dan 118° BT
Ieu gunung kaasup kana gunung api aktif kalawan jangkungna 2.850 meter
Dina tanggal 10 April 1815, Gunung Tambora bitu ngaluarkeun magma nepi ka 100 km³, ngaleupaskeun 400 km³ lebu ka angkasa nepi ka 44 km tina permukaan taneuh
Dina taun 1816, akibat bituna ieu gunung nyababkeun suhu bumi turun pisan nepi ka ayana pendinginan global
Taun ieu dipikawanoh minangka "Taun tanpa usum panas"
Parobahan cuaca anu drastis nyababkeun kasebarna wabah panyakit jeung kalaparan akibat gagal panén di sakabéh dunyaBituna Gunung Tambora paling henteu dayana opat kali tikeleun bituna Gunung Krakatau dina taun 1883 Waktu ieu gunung bitu, sababaraha urang Belanda anu aya di Surabaya nyatet dina buku poéanana yén maranéhna ngaku ngadéngé sora bituna éta gunung Ogé sababaraha jalma anu aya di Australia bagéan Barat LautMaranéhna nyangka
di Australia bagéan Barat LautMaranéhna nyangka yén éta sora téh nga ukur sora guludug lantaran bijil méga mendung anu nyababkeun poékna panonpoé
Tapi nu ku maranéhanana diyakini méga téh saenyana mah haseup jeung lebu vulkanisAnu turun ka bumi lain cai, tapi lebu jeung keusik laleutik
Waktu Gunung Tambora bitu, daérah radius kurang leuwih 600 km ti gunung Tambora poék unggal poé tepi ka saminggu lilana
Suhu Bumi turun tepi ka sababaraha derajat anu nyababkeun bumi jadi tiis lantaran cahaya panonpoé kahalangan lebu vulkanis salila sababaraha bulan
Daérah Eropa jeung Amérika Kalér ngalaman usum tiis anu kacida lilana
Sedengkeun di Australia jeung Afrika Kidul turun salju dina waktu usum panas
Saking gedéna letusan Gunung Tambora, bisa ditingali tina sésa pecahan éta puncak gunung kiwari dina wangun kaldéra
Lébar kaldéra tina hasil ledakan ieu diaméterna kurang leuwih 8 km sarta jerona kurang leuwih 5,6 km
Sésa kawah kaldéra di Gunung Tambora kiwari mangrupa kaldéra panggedéna anu masih aktif di dunya
Krakatau mangrupa gunung api anu masih aktif jeung aya di Selat Sunda antara pulo Jawa jeung Sumatera
Ieu gunung kungsi bitu dina tanggal 26 Agustus 1883
Letusanna gedé pisan jeung tsunami nu disababkeunana maéhan kurang leuwih 36.000 jiwa
Tepi ka tanggal 26 Désémber 2004, ieu tsunami mangrupa tsunami nu panggedéna
Sora letusan Gunung Krakatau kadéngé tepi ka , jeung pulo Rodrigues deukeut , 4.653
Daya ledaknaa kurang leuwih 30.000 kali tina bom atom anu meledak di jeung di ahir
Letusan Krakatau nyababkeun parobahan iklim global
Dunya poék salila dua poé satengah akibat lebu vulkanis anu nutupan atmosfer
Ieu letusan sabenerna masih éléh lamun dibandingkeun jeung letusan jeung di , Gunung Tanpo di Selandia Baru jeung Gunung Katmal di
Tapi éta gunung-gunung bitu jauh basa populasi manusa masih kénéh saeutik
Sedengkeun waktu Gunung Krakatau bitu, populasi manusa geus cukup padet
Kaldera di Luar Indonesia
Salah sahiji kaldéra anu pangkasohorna di dunya nyaéta "Crater Lake" di Oregon Amérika Sarikat atawa anu leuwih dipikawanoh ku sebutan Oregon Crater Lake
Ieu kaldéra kawangun kurang leuwih 7700 taun nu ka tukang waktu hiji letusan gunung api anu gedé nyaéta gunung api Mazama
Ieu gunung api ngaluarkeun magma nepi ka ngosongkeun dapur magmana
Tuluy, batuan di luhureun éta dapur magma runtuh nepi ka ngahasilkeun bukaan kawah anu gedé (kurang leuwih 6 mil)
Sanggeus éta, salila mangabad-abad, hujan jeung salju ngeusian éta kaldéra tuluy ngahasilkeun hiji situ anu disebut "Crater Lake"
Ieu situ jerona 1.932 kaki (589 méter)
Crater Lake mangrupa situ anu pangjerona di Amerika Sarikat jeung situ anu pangjerona katujuh di dunya
Kaldéra-kaldéra lainna nyaéta: Kaldera Yellowstone
"Yellowstone National park" kasohor di dunya lantaran géyser jeung sumber cai panasna
Fitur-fitur termal anu gampang ditalungtik di dieu mangrupa bukti yén sistem magma anu aktif di handapeun permukaan éta aréa
Sistem magma siga kieu geus ngahasilkeun sababaraha letusan gunung api gedé
Lantaran letusan anu kacida gedéna, maranéhna mindeng disebut ku sebutan "supervolkano"
Salah sahiji letusan ieu ngahasilkeun kaldéra kurang leuwih 50 mil anu ngadadasaran sabagéan gedé "Yellowstone National Park"
Kaldéra di Luar Bumi
Ti mimiti taun 1960-an geus dipikanyaho yén kagiatan vulkanik ogé aya di planét lain jeung di bulan
Ngaliwatan pamakéan kapal angkasa anu maké awak jeung teu maké awak, kagiatan vulkanik kapanggih di Venus, Mars, Bumi, jeung Io, hiji satelit Planét Jupiter
Henteu hiji-hiji acan tina benda langit ieu miboga téktonika lémpéng, anu mana di Bumi kurang leuwih 60% kagiatan vulkanik tina ngagésérna téktonika lémpéng (sésa 40% nyaéta gunung api)
Struktur kaldérana mirip di sakabéh benda planét ieu, sanajan ukuranana bararéda
Rata-rata kaldéra Vénus nyaéta 68 km
Rata-rata kaldéra Io ngadeukeutan 40 km, jeung Bulan nyaéta 6 km
Kaldéra anu panggedéna di Io nyaéta Tvashtar Paterae kalawan diaméter 290 km
Rata-rata kaldéra di Mars nyaéta 48 km, leuwih leutik ti Venus
Kaldéra di Bumi mangrupa kaldéra anu pangleutikna ti sakabéh planét anu dipikanyaho ti mimiti 1,6 tepi ka nu panggedéna 80 km
Permukaan Bumi miboga cangkang batu kristalin anu kandelna sababaraha kilométer, anu kawangun kalawan téréh
Kawah-kawah di bulan bisa tahan lila pisan ngaliwatan waktu jeung disangka mangrupa hasil tina kagiatan vulkanik luar biasa, tapi sabagéan kawangun ku météor nu murag
Pangwangunan dimimitian ti ratusan juta mimiti Bulan kawangun
Kurang leuwih 500 juta taun ka hareupna, kerak Bulan bisa lééh lantaran élemén radioaktif nu lééh
Letusan gedé umumna kajadian di handapeun kawah hasil tumbukan
Salian ti éta, letusan juga bisa kajadian lantaran ayana cadangan magma di dasar kerak
Pangwangunan kubah, bisa jadi sarua jeung sistem gunung api di mana umumna kaldéra kawangun
Puseur aktivitas vulkanik di Mars aya di dua daérah, Tharsis jeung Elysium
Unggal daérah miboga sababaraha dérét gunung api perisai anu sarua jeung anu aya di Bumi
Bisa jadi mangrupa hasil mantel titik panas
Permukaanana didominasi aliran lava jeung sakabéhna miboga hiji atawa leuwih runtuhan kaldéra
Lantaran euweuh lémpéng téktonik di Vénus, panas ngan saukur kaluar lantaran ayana konduksi jeung litosfer
Hal ieu ngabalukarkeun aliran lava anu kacida gedéna, ngawengku 80% permukaan Vénus
Loba gunung anu mangrupa gunung api perisai kalawan diaméter antara 150-400 km jeung jangkungna 2-4 km
Leuwih ti 80 gunung api perisai miboga diaméter puncak kaldéra rata-rata 60 km
Bekam nyaéta téhnik ngubaran ku cara nyedot tur ngaluarkeun getih anu kacampuran ku toksin atawa oksidan dina awak
Dina istilah medis disebutna "Oxidant Release Theraphy" atawa "Oxidant Drainage Therapy", sedeng populérna détoksifikasi
Ieu istilah mimitina tina basa Arab, Al-Hijamah anu hartina ngaluarkeun getih kotor
Sedeng kecap bekam asalna tina basa Melayu, malah di Indonésia mah dipikawanoh ogé istilah "kop" atawa "cantuk"
Métodena ngagunakeun pakakas "cawan, kop," atawa "tabung", prosés mimitina nyaéta ngekopan (nyiptakeun tekanan negatif, dina "cawan, kop," atawa "tabung")
Sabada éta bakal aya prosés drainase getih kotor anu dibarengan ku toksin tur ngaleungitkeun "adhesi" "jaringan ikat"
Getih beresih ogé bakal ngamalir deui kana bagéan luar kulit jeung "jaringan" otot anu saméméhna ngalaman proses stagnasi
Ngarangsang sistem syaraf perofer, nyiptakeun éfék analgetik, ngaleungitkeun "pathogen" angin tiis atawa angin lembab, jeung ngaluarkeun racun
Sajarah jeung Kamekaran Bekam
Bekam mimiti dipikawanoh kurang lewih 4000 taun saméméh maséhi, nyaéta di Karajaan Suméria, tuluy sumebar nepi ka Nagri Babylon, Mesir Kuno, Saba, jeung Persia
Alat anu digunakeunna ogé basajan di antarana tanduk munding, tulang onta, jeung "gading" gajah
Lian ti éta, di Mesir bekam geus aya ti jaman Fir’aun Ramses II, 1200 taun saméméh maséhi
Dina ieu jaman, kahirupan masarakatna raket jeung kagiatan dagang ka antarsélér malah nepi ka antarbangsa
Lalampahan anu jauh tur matak capé, ngabalukarkeun kondisi awakna teu hadé
Ku kituna masarakat Mesir narékahan sangkan teu nyareri awak ku cara ngaluarkaeun getih anu dianggap mangaruhan kana kasaimbangan metabolisme awakna
Harita ogé aya mangsa di mana loba jalma anu dibalédogan ku batu nepi ka bareuhna, laju sabada dikaluarkeun getihna loba anu cageur
Di Parsi, Suriah, jeung Iskandariyah, bekam mekar babarengan jeung cara ngubaran "fashid", kay, bedah, ramuan hérbal, tutuwuhan-tutuwuhan laut, akar-akaran, kembang jeung geutah
Harita tabib ngagunakeun bekam pikeun ngubaran raja
Tabib-tabib nurunkeun élmuna ngan ka murid-muridna anu kapilih
Di China bekam dipikawanoh dina taun 2500 saméméh maséhi nalika jaman kakawasaan Dinasti Yao
Kaédah bekam ditingali dumasar titik-titik akupuntur
Dina abad ka-18, urang Eropa ngagunakeun léntah minangka alat bekam
Bekam dibagi jadi dua jenis nyaéta : Mangpaat bekam
Sababaraha panalungtikan anu kungsi dilakonan nyaritakeun yén trapi bekam taya patalina jeung getih kotor anu numutkeun masarakat non-medis dikaluarkeun nalika lumangsungna prosés bekam
Ieu hal dilantarankeun pungsi detoksifikasi (ngaluarkeun racun) sabenerna geus dilakukeun ku organ ginjal jeung haté
Hiji panalungtikan anu kungsi dilakukeun pikeun ngabuktikeun mangpaat bekam nyaéta nyobaan terapi bekam ka 60 jalma gendut sacara rutin
Hasil anu kabukti nyaéta bekam bisa nurunkeun tekanan getih tur kadar kolesterol goréng di jero awak, sarta ningkatkeun kadar kolesterol hadé
Dina segi mangpaat, masarakat non-medis boga anggepan yén "bekam basah" minangka hiji cara ngaluarkeun toksin dina getih
Hartina ngaluarkeun getih tina jero awak
Sedengkeun "bekam kering" mangpaatna saukur ngaluarkeun gas boh "uap" nu biasana pikeun ngubaran asup angin
Bisa ngubaran kasakit migrain, stroke, darah tinggi, vertigo, jeung nyeri huntu
Sedeng pikeun jantung bisa jadi cara ngalancarkeun fungsi jantung anu mangrupa organ nu mompa getih
Lian ti éta bekam bisa méré stimulus aliran perédaran getih dina handapeun kuit, nepi ka bisa ngaronjatkeun nutrisi tina kulit kana buuk
Métode "pengisapan" luhureun permukaan kulit ogé bisa ngaronjatkeun metabolisme dina kulit
Situ Gedé nyaéta tempat pelesir nu aya di Kecamatan Mangkubumi, Kota Tasikmalaya, Jawa Barat
Ieu obyék wisata téh mangrupa situ jeung nusa (pulo leutik di tengah-tengah situ) anu pinuh ku liuhna tatangkalan
Lian ti éta, dina nusa téh aya Makam Eyang Prabu Adilaya salasahiji raja ti Sumedang
Lega situ sakurilingna téh kira-kira 42 héktar, ari nusana kira-kira sahéktar
Jerona cai situ lamun usum katiga jeung nyijih kira-kira 1,5 méter nepi ka 6 méter
Ieu tempat téh kaasup stratégis, ku sabab ti pusat Kota Tasikmalaya gé ukur 30 menit perjalanan
Sajarah Situ Gedé diluluguan ku lalampahan ku Salah sahiji Raja Sumedang nyaéta Prabu Adilaya
Raja anu dianggap can jangkep kakuatan jeung kamampuhna pikeun ngeuyeuk dayeuh ngolah nagara téh dibéré kamandang ku guruna sangkan miang ka Mataram nepungan Kyai syékh Jiwa Raga anu bisa ngaping, ngajaring nepi ka pantes jadi Raja di Karajaan Sumedang
Najan ngarempod mundut ijin ka tuang ibuna nyaéta Sunan Ambu, tekad Prabu Adilaya milu nguatan
Ahirna, Prabu Adilaya dijurungkeun miang ka mataram pikeun nyuprih élmu ngala pangabisa
Keur maturan, Sunan Ambu nitah garwana, Nyai Raden Dewi Kondang Hapa jeung sapasang nu ngawal nyaéta Sagolong jeung Silihwati
Ari nu nyuluranana mingpin karajaan téh adina
Prabu Adilaya sumanget naker
Reyem-reyem kénéh geus sayaga ngajugjug mataram, waktu silih ganti teu karasa lilana, pasir, gunung, leuweung geus sababaraha hiji anu kaliwatan
Ahirna, Prabu Adilaya saparakanca nepi ka Mataram padumukan Kyai Syéh Jiwa Raga
Kacida atohna, Prabu Adilaya dipapag disugemakeun, ditempatkeun istiméwa pantesna raja
Sabada ditampa, Prabu nyaritakeun pamaksudanana yén hayang diajar élmu agama Islam
Kyai narima Prabu Adilaya jadi muridna, salila diajar téh anjeunna jadi murid calakan jeung salawasna panasaran kana matotoskeun hiji pasualan ku jalan saréat Islam
Ngarasa can sugema, Kyai Jiwa Raga nitah Prabu Adilaya miang deui ka Sukapura, nyuprih élmu kaislaman anu leuwih luhung jeung jembar
Tapi, satengahing jalan ka Sukapura Syékh nitipkeun anakna Déwi Cahya Karémbong
Ku sabab jadi murid pangpunjulna, aya kereteg nikahkeun antara anak jeung Prabu Adilaya , Syékh balaka jeung ditarima kalayan bungah amarwatasuta ku Prabu
Anggapan Prabu Adilaya téh kudu tuhu ka guruna
Najan jadi garwa ka-2, Déwi Cahya Karémbong ridho milu lalampahan nyuprih élmu jeung Prabu ka Sukapura
Sapanjang jalan nyorang Sukapura, Prabu Adilaya jeung dua garwana suka bungah keur ngaleungitkeun karudet
Prabu Adilaya teu weléh medar carita-carita kaislaman nepi ka dua garwana kulem
Hiji waktu, Déwi Cahya Karémbong teu kuat nahan angen-angen anu ngaganjel dina haténa, asana diapilainkeun ku sabab teu jiga garwa sawajarna
Ngarasa can sampurna, Déwi Cahya Karémbong betus ka Nyai Raden Dewi Kondang Hapa
Kilangbara meunang pangbeberah, Nyai Raden Dewi Kondang Hapa oé ngalaman siga kitu
Sajeroning obrolan, éta dua garwa téh aya kasieun
Lamun Prabu Adilaya di Sukapura jadi murid pinunjul deui, tangtu bakal meunang deui garwa anyar, nasib dua istri anu tos ditikah bakal sangsara leuwih lila deui
Alatan éta pikiran, Déwi Cahya Karémbong jeung Nyai Raden Dewi Kondang Hapa nelasan pati Prabu Adilaya nalika keur saré tibra maké keris masing-masing warisan ti kolotna
Getihna ngabayabah pinuh dina bajuna, ieu kajadian ngalantarankeun aya ngaran Cibeureum (getih warnana beureum)
Layon Prabu Adilaya dibawa rerencepan sangkan teu kanyahoan ku Silihwati jeung sagolong utusan Sumedang
Layon Prabu terus digotong mapay leuwi, di tengah jalan awi anu dipaké ngagotong téh potong tuluy ku Déwi Cahya Karémbong disambung deui, ayeuna tempat anu dipaké nyambung gogotongna dingaranana lembur Sambong (sambung)
Sapanjang jalan éta gogotong téh potong waé potong najan geus diganti ogé, ahirna Nyai Raden Dewi Kondang Hapa nyambungkeun éta gogotong téh ku taneuh
Éta tempatna ayeuna disebut Mangkubumi (Mangku taneuh)
Can Manggih wé tempat, dua istri téh tujul ka pasir anu deukeut jeung ranca
Ngarasa bisa dipaké ngubur, Silihwati jeung sagolong dititah ngagali taneuh sajero jangkung maranéhanana
Sangkan iber maotna Prabu Adilaya teu nepi ka Sumedang, keur ngagali sagolong jeung silihwati ditelasan pati
Ahirna Silihwati, Sagolong, Prabu Adilaya dikurebkeun babarengan
Keur ngajaga karahasiaan ieu kajadian, Nyai Raden Dewi Kondang Hapa teu balik deui ka Sumedang cicing di tempat éta ngajaga Makam Prabu Adilaya, ari Déwi Cahya Karémbong cicing di Gunung Goong dugi ka maotna
Ieu kajadian ngabalukarkeun pangrasa anu béda ka Sunan Ambu di Sumedang, aya masalah nepi ka Prabu Adilaya teu balik waé ka Sumedang
Adina nyusul ka Mataram, hanjakalna Prabu Adilaya geus indit ka Pasundan
Di satengahing jalan adi Prabu Adilaya miluan saémbara keur meunangkeun Putri anu geulis
Saratna kudu ngéléhkeun Singa, adi Prabu Adilaya bisa ngéléhkeun Singa
Ayeuna éta tempat saémbara dingaranan Singaparna (Singa Éléh Parah)
Sabada ditikahkan, adina Prabu cicing di hiji tempat anu sarua jeung puseur dayeuh di sumedang, ku kituna disebut Mangureja
Ngarasa duanana teu balik waé Sunan Ambu nyusul ka Mataram teu kapanggih, tuluy anjeunna ngadu’a sangkan ditémbongkeun makam anakna lamun enya geus maot
Atuh teu lila aya cahya moncorong ka luhur, dianggap ilapat Sunan Ambu gagancangan nyampeurkeun éta cahya
Najan teu maké tetengger, éta makam Prabu Adilaya kanyahoan ku Sunan Ambu
Teu karasa cimata terus nyurucud tina soca kedaling kanyaah Sunan Ambu nepi ka ngeuyeumbeu dina taneuh beureum anu ayeuna jadi lobana cai di dinya
Sunan Ambu nancebkeun tongkat keur ciri anu satuluyna jadi tatangkalan anu liuh di éta nusa, keur ngajaga makam Prabu Adilaya, Sunan Ambu melak lauk anu dingaranan si Gendam, si Kohkol, Si Genjreng dan Si Layung
Sabada rék balik ka Mataram, Sunan Ambu papanggih jeung dua masarakat tuluy nitipkeun sangkan ngurus éta makam putrana
Sunan Ambu nyarita yén anu ménta hayang boga jabatan, hayang naék pangkat bisa ziarah ka Makom Prabu Adilaya
Saréatna Makom Prabu Adilaya, hakékatna Alloh Swt
Produksi program télépisi téh mangrupa runtuyan pagawéan dina nyieun atawa nyiarkeun matéri miwujud audio visual (sora jeung gambar) anu eusina program télépisi
Ieu produksi téh dilakonan ku sakelompok jalma dina sababaraha ambahan gawé anu tangtu jeung profésional (kru)
Palebah ngalaksanakeun ieu kaproduksian téh kudu tuhu kana kaédah pertélépisian, ku sabab ieu matéri audio visual téh disiarkeun di télépisi pikeun pamiarsa anu tangtu
Dumasar kana kaédah pertélépisian, nyieun hiji produksi program télépisi téh teu bisa sagawayah
Sok sanajan unggal stasion télépisi miboga runtuyan kagiatan anu béda, tapi sacara umum ngandung runtuyan téhnis anu geus matok
Sajeroning produksi program télépisi, kagiatan anu dilakonan téh silisinambung sarta kudu dilakukeun kalayan asak jeujeuhan
Pangpangna mah hasil jadina (program télépisi) téh sabisa-bisa kudu bisa ngirut baku bisa méré pangaweruh eukeur pamiarsa
Ladang tina produksi program télépisi téh mangrupa hasil karya seni miwujud gambar jeung sora anu dirojong ku téhnologi jeung sumber daya anu aya dina média télépisi
Runtuyan Tahapan dina Produksi Program Télépisi
Ugeran gawé dina produksi program télépisi dipikawanoh kalayan istilah "three stage of television production" (tilu kalang produksi program télépisi)
Anapon tilu kalang (tahap) anu dimaksud saperti ieu di handap
"Pre production" (praproduksi/saméméh produksi), 2
"Production" (prungna produksi), jeung 3
"Post production" (pascaproduksi/sabada produksi)
Tahap praproduksi téh mangrupa tahap anu paling munggaran dina palaksanaan produksi program télépisi, eusina nyaéta kagiatan tatahar atawa rarancang produksi
Ieu tahap bisa disebut minangka hiji léngkah munggaran sarta nangtukeun alus henteuna hasil program télépisi anu geus dijieun
Pohara pentingna dina ieu tahapan téh garap produksi kudu dilaksanakeun kalayan asak jeujeuhan
Ieu di handap aya sababaraha hal anu dilaksanakeun nalika tahap praproduksi lumangsung: 1
Nangtukeun ide/gagasan; 2
Ngamekarkeun ide; 3
Risét (panalungtikan); 4
Produksi naskah; 5
Lawungan antaranggahota produksi; 6
Rarancang produksi; 7
Tatahar prangkat produksi; jsb
Ieu tahap produksi téh nyaéta tahap ngawujudkeun atawa ngagarap naskah, ngarobah eusi carita tina basa tinulis jadi gambar anu nyoara ("audio visual")
Ieu tahap leuwih dipikawanoh ku istilah syuting (shooting)
Di antara tahap anu dilaksanakeun nalika prosés produksi téh nyaéta: 1
Lawungan antaranggahota produksi pikeun nangtukeun prak-prakanana produksi; 2
Tatahar jeung pengondisian tempat anu baris dipaké pikeun lumangsungna produksi; 3
Instalasi (masangkeun) prangkat produksi saperti kaméra, prangkat audio, jeung sajabana; 4
Prungna syuting anu dipandu ku sutradara (dina program drama) atawa pangarah adegan kalayan geus dirarancang tina naskah saméméhna; 5
Bébérés tempat jeung prangkat produksi; 6
Tahap panungtungan dina runtuyan kagiatan produksi program télépisi dipikawanoh ku istilah pascaproduksi atawa posproduksi ("postproduction")
Dina ieu tahap eusina téh ngaréngsékeun hasil syuting anu mangrupa gambar jeung sora, diolah deui atawa disampurnakeun sangkan jadi hiji ranggeuyan carita anu tangtu saluyu jeung naskah
Anggahota produksi anu boga pancén dina ieu tahap téh nyaéta éditor program
Inyana anu nyarungsum petingan-petingan gambar jeung sora jadi hiji program anu bisa dipidangkeun dina télépisi
Hal-hal anu dilaksanakeun dina ieu prosés téh nyaéta: 1. éditing gambar jeung sora; 2
Ngeusian grafis (utamana aksara); 3
Ngeusian narasi; 4
Ngeusian éfék sora jeung musik ilustrasi; 5
Rénder (ngahijikeun gambar jeung sora dina hiji karya audio visual); 6
Nyiarkeun program di télépisi
Jajangkung, panengah atawa ramo panengah (, "long finger" atawa "tall finger") nyaéta ramo katilu dina leungeun manusa, nyelap di antara curuk (ramo kadua diitung ti jempol) jeung jariji (ramo kaopat)
Luyu jeung ngaranna, ieu ramo téh mangrupa ramo pangjangkungna
Ogé disebut (dina basa Latin) "digitus medius" ("ramo tengah"), "digitus tertius" ("ramo katiga"), atawa "digitus III" dina anatomi
Di sajumlahing nagara, utamana di Kulon mah, ngacung-ngacung jajangkung téh dianggap mangrupa kalakuan ngahina jeung jorang
Di Britania Raya ieu kalakuan téh sok dibarengan jeung curuk dilempengkeun bareng kalawan rapet
Kalakuan nu ngahina samodél kitu téh dipikawanoh dina basa Inggris minangka "flipping the bird", "flipping someone off", atawa "giving the finger"
Sebalikna, mun dilempengkeun bareng jeung curuk tapina dibelekékkeun ngabentuk hurup "V" bisa méré makna wilangan 2 atawa tanda kameunangan ("V" pikeun "victory", kecap basa Inggris nu hartina "meunang")
Jajangkung sok dipaké pikeun bareng jeung jempol
Gizi nyaéta asal kecap tina basa Arab “Al Gizzai” anu hartina kadaharan jeung mangpaatna pikeun kaséhatan
Al Gizzai ogé bisa dihartikeun salaku saripati kadaharan anu loba mangpaatna pikeun kaséhatan
Di Indonésia istilah “gizi” atawa “élmu gizi” dipikawanoh taun 1952-1955 minangka tarjamahan tina basa Inggris nyaéta "nutrition."
Numutkeun WHO élmu gizi minangka élmu anu ngabahas pasualan prosés dina organsime hirup
Éta prosés ngawengku cara ngolah zat padet jeung cair tina kadaharan (prosés "pencernaan", "transport", jeung "éksrési") anu diperlukeun pikeun kahirupan, pikeun tumuwuh, pikeun organ awak tur ngahasilkeun énérgi
Gizi ogé mangrupa prosés organisme anu ngagunakeun kadaharan anu dikonsumsi sacara normal ngaliwatan prosés "pencernaan, absorpsi, transportasi", "penyimpanan," "metabolisme," jeung ngaluarkeun zat-zat anu teu digunakeun pikeun lumangsungna kahirupan, tumuwuh, jeung pungsi normal tina organ-organ, sarta ngahasilkeun énérgi
Kelompok Zat Gizi
Unggal jalma ngabutuhkeun lima kelompok zat gizi, nyaéta karbohidrat, protein, lemak, vitamin, jeung mineral dina jumlah anu cukup, teu leuwih jeung teu kurang
Karbohidrat mangrupa énérgi utama tur penting keur awak
Zat gizi kakandung dina kadaharan anu diwangun tina unsur "Carbon (C), Hidrogén (H), jeung Oksigén (O)."
Dina jero awak karbohidrat bakal ngahiji jeung sababaraha asam amino ogé glisérol lemak
Sumber-sumber karbohidrat di antarana béas, jagong, gandum, jrrd
Dumasar molekulna karbohidrat dibagi jadi tilu, nyaéta monosakarida, oligosakarida, jeung polisakarida
Fungsi karbohidrat di antarana nyaéta sumber énérgi, nu ngalindungi protein, pencegah kaciptana ketosis jeung "pemecah" protéin anu kaleuleuwihi, ngadétoksifikasi zat anu ngabahayakeun, jeung ngabantu prosés "senyawa-senyawa" nu séjén
Protéin nyaéta sumber asam-asam amino anu ngandung unsur "Carbon (C), Hidrogén (H), Oksigén (O)" "jeung" Nitrogen (N) anu teu dipiboga ku lemak atawa karbohidrat
Asam amino anu nyusun protéin aya 20 rupa
Protéin aya dina unggal sistem hirup sakumna organisme
Pungsi protéin nyaéta salaku katalisator, anu ngangkut jeung nyimpen molekul séjén saperti oksigen, anu nyampurnakeun sistem imunitas ogé salaku transmitor gerakan syaraf
Lemak nyaéta senyawa kimia anu sipatna hidrofobik disusun tina unsur "Carbon (C), Hidrogen (H), jeung Oksigén (O)."
Siga karbohidrat, lemak ogé mangrupa sumber énérgi pikeun manusa
Pungsina nyaéta nu ngalindungi awak tina suhu anu rendah, pelarut vitamin A, D, E, jeung K, pelindung organ vital kayaning jantung jeung lambung, nu nyusun membran sel, ogé nyusun hormon
Vitamin nyaéta zat senyawa kompléks anu dibutuhkeun pisan ku mahluk hirup
Dumasar kelarutanna vitamin dibagi jadi dua, anu larut dina cai nyaéta vitamin B jeung C, sedeng anu teu larut din acai nyaéta vitamin A, D, E, jeung K. Pungsina nyaéta pikeun ngatur zat dina awak, nguatkeun gigi jeung tulang, nguatkeun daya tahan awak, ngabantu dina prosés pencegahan panyakit, ngaronjatkeun kabugaran, jeung jadi katalisator dina réaksi biokimia
Mineral nyaéta zat gizi anu diperlukeun ku manusa, mibanda komposisi unsur murni kalayan rupa-rupa bentuk
Pungsina pikeun ngajaga kaséhatan otot, ngahasilkeun énzim, ngatur tekanan osmotic, nyiptakeun antibody, jrrd
Conto mineral nyaéta kalsium, phospor, zat besi, iodium, jeung cai
Fungsi Zat Gizi
Zat gizi miboga fpungsi anu spésifik
Unggal zat gizi pungsina téh rupa-rupa
Di antarana : Sumber Zat Gizi
Dumasar sumberna zat gizi dibagi jadi dua, nabati jeung hewani
Sedeng dumasar jumlah anu dibutuhkeun ku awak sumber zat gizi dibagi jadi dua : Epidemiologi Gizi
Epidémiologi gizi mangrupa élmu anu ngabahas sual sebaran jeung déterminan masalah gizi jeung panyakit anu aya patalina jeung masalah gizi, sarta larapanna dina kawijakan jeung program pangan ogé gizi pikeun ngahontal kasehatan masarakat anu leuwih hade
Tujuan Epidemiologi Gizi
Tujuan utama tina panalungtikan épidemiologi gizi nyaéta pikeun nyadiakeun fakta ilmiah anu paling hadé pikeun ngadukung pamahaman peran énérgi dina panyakit atawa nyegah panyakit
Sacara klasik, épidemiologi mibanda tilu tujuan : Kamekaran Epidemiologi Gizi
Mimitina épidemiologi gizi ngan museur kana patalina antara kakurangan zat gizi jeung timbulna panyakit
Misalna anémia zat besi, panyakit anu dibalukarkeun tina kurangna zat gizi besi
Sajalan jeung kamekaran téknologi jeung ngaronjatna kasejahteraan manusa anu ahirna ngarobah gaya hirup, fokus epidemiologi ogé jadi robah
Asalna tina panyakit balukar defisiensi gizi jadi ka panyakit balukar kaleuwihan gizi anu umumna kronis
Conto-conto panyakit kronis anu patali jeung gizi nyaéta panyakit jantung coroner, diabetes mellitus, hiperténsi, jeung hiperkolesterolemia
Siklon tropis nya éta angin ribut anu miboga kakuatan nu gedé pisan biasana datang dina usum panas jeung awal usum gugur
Ngaran séjénna nyaéta topan, anu dicokot tina ngaran déwa di Karibia "Huracan" anu kacida jahatna
Sakumaha ngaranna, siklon tropis sacara umum kawangun di daérah tropis
Siklon tropis mindahkeun panas ti daérah khatulistiwa ka garis datar anu leuwih luhur, jeung ieu mangrupa bagéan penting dina hiji sistem sirkulasi atmosfir
Siklon tropis bisa ngalantarankeun angin anu mampuh ngaruksak daérah anu jauhna 250 mil ti puseur siklon
Radius rata-rata siklon tropis kurang leuwih 150 tepi ka 200 km
Siklon tropis kawangun di luhureun sagara anu lega, umumna miboga suhu permukaan cai laut anu haneut, leuwih ti 26, 5 °C jeung kawangun dina gaya bumi (gaya coriolis) nyaéta dina lintang géografis di luhureun 5° kalér atawa kidul
Angin gedé anu muter di deukeut puseurna miboga kecepatan leuwih ti 60 km/jam
Sacara téhnis, siklon tropis dihartikeun minangka sistem tekenan handap non-frontal dina skala sinoptik anu tumuwuh luhureun cai nu haneut kalawan wilayah konvéktif jeung kacepatan angin maksimum 34 knot di sabagéan wilayah anu ngurilingan puseurna, jeung lumangsungna kurang leuwih genep jam
Kadang-kadang di puseur siklon tropis kawangun hiji wilayah kalawan kecepatan angin anu kaitung leutik jeung tanpa ayana méga anu disebut ku panon siklon
Diaméter panon siklon téh rupa-rupa ti mimiti 10 tepi ka 100 km kalawan jangkungna 15 km
Ieu panon siklon dikurilingan ku dingding panon, nyaéta wilayah winangun cingcin anu bisa ngahontal ketebalan 16 km, anu mangrupa wilayah di mana aya kecepatan angin nu pangtarikna jeung curah hujan panggedéna
Mangsa hirup siklon tropis rata-rata antara 3 tepi ka 18 poé
Lantaran énergi siklon tropis dimeunangkeun tina sagara anu haneut, mangka siklon tropis bakal ngaleutikan atawa leungit waktu asup ka wilayah cai anu tiis atawa waktu asup ka daratan
Siklon tropis dipikawanoh ku rupa-rupa istilah di antarana ""badai tropis" atawa "typhoon"" atawa "topan" lamun kawangunna di Samudra Pasifik Kulon, "siklon" atawa ""cyclone" lamun kawangun di sabudeureun India jeung Australia, jeung "hurricane"" lamun kawangun di Samudra Atlantik
Daerah pangwangunan siklon tropis ngawengku Atlantik Kulon, Pasifik Wétan, Pasifik Kalér beulah Kulon, samudra Hindia, Australia beulah kidul, jeung Pasifik Kidul
Kurang leuwih dua per tilu kajadian siklon tropis aya di beulahan bumi beulah kalér
Lolobana siklon tropis 65% kawangun di daerah antara 10 derajat jeung 20 derajat tina ékuator, saeutik pisan 13% anu aya dina lintang luhureun 22 derajat U. Siklon tropis henteu muncul di daerah 4 derajat tina ékuator
Euweuhna siklon tropis di sabudeureun ékuator nembongkeun pentingna rotasi bumi atawa gaya Coriolis dina pangwangunan siklon tropis
Ngaran Siklon Tropis
Mimitina mah ngaran siklon tropis dicokot tina ngaran-ngaran gadis lantaran siklon tropis mangrupa angin anu nagaruksak kapal laut jeung nakhoda saparakanca
Salian ti éta, pangalaman ngabuktikeun yén lamun anu dipakéna ngaran gadis bakal ngabalukarkeun komunikasi anu leuwih gampang
Di Atlantik jeung Pasifik Timur siklon tropis disebut Hurricane, di Pasifik Barat disebut Typhoon, jeung di samudra lain disebut Siklon Tropis ("Tropical Cyclone")